Jobul unde poți câștiga chiar și 3000 de euro pe lună. Este în România și nu ai nevoie de studii de specialitate. Românii refuză, totuși, să lucreze în acest domeniu.
De multe ori, găsirea locului ideal de muncă poate fi un lucru extrem de dificil pentru români. Deși sunt multe joburi disponibile, puține dintre acestea oferă salarii pe măsura muncii depuse. Mulți pleacă în străinătate pentru a avea un venit stabil, care să le asigure tot ce au nevoie.
În România există unele locuri de muncă unde salariile pot fi foarte mari, mult peste cele medii. Deși unele joburi asigură venituri mari, care pot depăși 10.000 de lei, multe dintre acestea nu sunt dorite de toată lumea.
Există un loc de muncă unde salariile sunt destul de mari și pot fi comparate cu cele din vestul Europei, însă domeniul este unul care duce lipsă de angajați.
Este vorba despre domeniul agriculturii, unde se poate câștiga destul de bine. În ciuda salariilor mari la care angajații pot ajunge, fermierii români nu reușesc deloc să găsească 400 de oameni care să se ocupe cu conducerea tractoarelor.
Un angajat în acest domeniu poate avea un salariu ce poate ajunge până la 3000 de euro. În România este nevoie de minimum 400 de persoane care să conducă tractoare.
Tinerii români nu vor, însă, să urmeze o carieră în domeniul agricol. Sunt persoane mai în vârstă care lucrează în agricultură, însă acest lucru nu este de ajuns.
În ultimii ani au apărut tot felul de utilaje agricole avansate, cu noi tehnologii, astfel că este greu pentru cei cu mai multă experiență și mai în vârstă să se adapteze acestora.
Există mai multe școli agricole în Botoșani, Buzău, Iași și Teleorman, dar elevii acestora nu vor să activeze în acest domeniu, ci doar să aibă diploma de absolvire.
Cu toate acestea, elevii nu sunt pregătiți suficient în liceele de specialitate din domeniu, potrivit Digi24. Sunt puțini absolvenți ai acestor unități de învățământ care continuă să lucreze în agricultură și după ce termină liceul.
Suprafața agricolă totală a României este de aproximativ 14,7 milioane de hectare. În prezent, 10 milioane de hectare sunt ocupate cu terenuri arabile.